גורדון פרדריק בראון

גורדון פרדריק בראון ( באנגלית:Gordon Frederick Browne : 15 באפריל 1858 – 27 במאי 1932) היה אמן אנגלי ומאייר פורה של ספרי ילדים בסוף המאה ה-19 ותחילת המאה ה-20. הוא אייר שישה או שבעה ספרים בשנה בנוסף להיקף עצום של איורי מגזינים.<ref>Sketchley, Rose Esther Dorothea (1903). "Some Children's-Book Illustrations". English book-illustration of to-day: appreciations of the work of living English illustrators, with lists of their books. London: Kegan Paul, Trench, Trubner and Co., ltd. pp. 162</ref>

== ביוגרפיה ==
הוא נולד בבאנסטד, בנו הצעיר של מאייר הספרים הבולט האבלט נייט בראון. הוא התחנך באופן פרטי ולאחר מכן למד אמנות בבית הספר בדרום קנזינגטון, שם התעקש לצייר רק מהחיים.<ref>Houfe, Simon (1978). "Browne, Gordon R. I.". Dictionary of British Book Illustrators and Caricaturists, 1800-1914. Woodbridge: Antique Collectors' Club. pp. 247</ref> <ref>Peppin, Bridget; Micklethwait, Lucy (1993). "Gordon Frederick Browne (1858-1932)". Dictionary of British book illustrators : the twentieth century. London: Murray. pp. 59</ref>

== יצירה ==
בראון עבד בצבעי מים, עט ודיו. הוא היה חבר במכון המלכותי לציירים בצבעי מים וחבר מייסד בחברה המלכותית לאמנים בריטים. <ref></ref> בראון היה חבר מוקדם בחברה לאמנות גרפית והציג שלוש עבודות בתערוכה הראשונה שלהם בשנת 1921.

איורי הספר הראשון של בראון היו לספר "היום שאחרי החגים" (1875), סיפור בית ספר מאת אסקוט הופ. עבודה זו הביאה לו עבודות רבות לספרים ולכתבי עת. לאחר מכן צייר כרטיסי חג המולד ולמד קורס ציור על עץ. ג'יימס קופר, המורה שלו, הציג בפניו את Blackie's, המוציאים לאור בלונדון, שעבורם החל בראון לאייר ספרי נוער.<ref>Doyle, Brian (1968). "The Illustrators: Gordon Browne". The Who's Who of Children's Literature. London: Hugh Evelyn Ltd. pp. 315–316.</ref> 

משנות ה-80 של המאה ה-19, בראון היה אחד המאיירים הפוריים ביותר בבריטניה. בראון אייר כמות מדהימה של סיפורי ילדים, סיפורים ורומנים. נפח העבודה הכולל שלו היה עצום. קירקפטריק מביא ההערכה כי בראון ייצר כ 3,660 תמונות בעבודתו. <ref>Kirkpatrick, Robert J. (1905-07-11). "Gordon Browne". The Men Who Drew For Boys (And Girls): 101 Forgotten Illustrators of Children's Books: 1844-1972. Robert J. Kirkpatrick. p. 78.</ref> בראון גם כתב על עצמו. הוא הציג את עבודותיו בהרחבה בלמעלה מ -200 יצירות שהוצגו במהלך חייו.

== איורי ספרים ומגזינים ==
בראון אייר שישה או שבעה ספרים בשנה. <ref></ref> המחקר ההיסטורי על האיורים שלו היה קפדני. הוא אסף שריונות אבירים, קסדות, אקדחים, פגיונות, חרבות, מדים ואפילו אוכפים. כשעבד, הוא היה מתייחס לאלה כל הזמן כדי להבטיח שתיאורי הלבוש ההיסטוריים שלו יהיו מדויקים. 

בראון הקפיד מאוד שיבין את הטקסט שהוא מאייר. הוא היה קורא את הטקסט תחילה, ולאחר מכן קרא אותו שוב כדי לזהות את פרטי הסצנה שיש להמחיש. ככה יצר את שמו בזכות מחקרו הקפדני. בנוסף לספרים הרבים, בראון אייר עשרות מגזנים שונים, חלקם עם סיפורים מאויירים וחלקם איורים שליוו מאמרים רבים.

בראון נפטר ב -27 במאי 1932 בביתו בריצ'מונד, סורי. 

== הערכה ==
למרות כישרונו, בראון מעולם לא השיג את שבחי הביקורת שניתנו לחלק מבני דורו. הוא היה קפדן ומוכשר מאוד, הוא לא הצליח להשוות את תהילתו לזו של אביו רק משום שיצירתו הופיעה באופן נרחב מדי ומהדורות זולות, כך שמעולם לא נקשר לאחד מהמחברים המשמעותיים. פפן ומיקלת'וויט מסכימים כי כישלונו להמשיך את הישגו של אביו המפורסם, נבע בחלקו מכך שמעולם לא הפך למאייר הראשי. וחלק ניכר מהתפוקה העצומה שלו פורסם במהדורות זולות מאוד. עם זאת, הם הגיעו למסקנה כי על סמך האנרגיה, היכולת, האמינות והנפח העצום עליו להיות מדורג בין המאיירים החשובים ביותר בתקופתו. <ref>Peppin, Bridget; Micklethwait, Lucy (1993). "Gordon Frederick Browne (1858-1932)". Dictionary of British book illustrators : the twentieth century. London: Murray. pp. 60</ref>

דויל מסכם כי: עבודתו של גורדון בראון לאורך השנים הייתה כה מגוונת ומלאה, כל כך מיומנת, וברמה כה גבוהה בעקביות עד שהשבחים ממש חסרים להערכתו.

סקצ'לי אמר כי: ״... בסך הכל היצירות שאוירו על ידי גורדון בראון מאוירות כראוי. וממשיך ואומר שהוא ממחיש יותר מהמציאות מאשר מהדמיון, ושהרעיונות שלו לגבי ארץ אגדות ... נמרצים וציוריים לא פחות מהרעיונות שלו על היומיום והרומנטיקה״. <ref>Sketchley, Rose Esther Dorothea (1903). "Some Children's-Book Illustrators". English book-illustration of to-day: appreciations of the work of living English illustrators, with lists of their books. London: Kegan Paul, Trench, Trubner and Co., ltd. pp. 97</ref>

דלבי כתב שגורדון בראון היה אחד המאיירים הגדולים של תור הזהב, הן מבחינת האיכות והן מבחינת הכמות. תפוקתו העצומה, בממוצע שישה ספרים בשנה במשך כמעט חצי מאה, אמנם העלתה את המוניטין שלו באופן מועט, אך אין ספק שציוריו החיים והמדויקים בקפידה היו תמיד מוצלחים ואהובים מאוד על דורות של ילדים שהתמכרו לקלאסיקות הפופולריות הנצחיות שהוא אייר. <ref>Dalby, Richard (1991). "Gordon Browne". The Golden Age of Children's Book Illustration. Edison, New Jersey: Chartwell Books Inc. p. 33.</ref>

== איורים ==
<gallery mode="packed" heights="180">
File:01 Bulldog finds a friend-Illustration by Gordon Browne for Facing Death by G A Henty.jpg

File:03 Nelly's first lesson-Illustration by Gordon Browne for Facing Death by G A Henty.jpg

File:07 After the first explosion - the search party-Illustration by Gordon Browne for Facing Death by G A Henty.jpg

File:08 saved-Illustration by Gordon Browne for Facing Death by G A Henty.jpg

File:Strand mag vol24--p 513--Sorceress of the Strand.jpg

File:Strand mag vol24--p 645--Sorceress of the Strand.jpg

File:Strand mag vol25--p 080--Sorceress of the Strand.jpg

File:Strand mag vol25--p 078--Sorceress of the Strand.jpg
</gallery>
== קישורים חיצוניים ==

* 
== הערות שוליים ==

קטגוריה:מאיירים בריטים
קטגוריה:ספרות ילדים ונוער
קטגוריה:בריטים שנולדו ב-1858
קטגוריה:בריטים שנפטרו ב-1932